Daily View – (P.M.) – บล.กสิกรไทย
สรุปทิศทางตลาดภาคเช้า และแนวโน้มการลงทุนภาคบ่าย โดย บล.กสิกร
29 ม.ค. 2559

สรุปภาวะตลาดเช้า
SET Index ปรับเพิ่ม 4.80 จุด (0.37%) ปิดภาคเช้าที่ 1,293.20 จุด ด้วยมูลค่าการซื้อขาย 24,529.28 ลบ. 
Most Positive Impact: ADVANC (+2.02 จุด) AOT (+0.90 จุด) TRUE (+0.52 จุด)
Most Negative Impact: TASCO (-0.52 จุด) BIGC (-0.34 จุด) PTTEP (-0.31 จุด)
 
แนวโน้มตลาดบ่าย  
“1,300 จุด ยังไม่น่าจะผ่านได้ง่ายๆ ระวังการขายทำกำไรช่วงท้ายตลาด”  
ธนาคารกลางญี่ปุ่น BOJ มีมติคงนโยบายการเงิน พร้อมประกาศอัตราดอกเบี้ยติดลบ 0.1% สำหรับสถาบันการเงินที่จะนำเงินมาฝากไว้กับ BOJ ขณะเดียวกัน BOJ ยังเปิดโอกาสที่จะขยายวงเงินในการเข้าซื้อสินทรัพย์ต่างๆจากเดิมที่ 80 ล้านล้านเยนต่อปี 
มติดังกล่าวของ BOJ ถือเป็นการ Sentiment บวกต่อสินทรัพย์เสี่ยงต่างๆ โดยมีความเป็นไปได้ที่จะเห็นเงินลงทุนของญี่ปุ่นออกสู่ตลาดมากขึ้น ซึ่งจะเป็นการเพิ่มสภาพคล่องเข้าสู่ระบบ ดังจะเห็นได้จากปฎิกิริยาตอบรับที่เกิดขึ้นในตลาดเงิน สกุลเงินเยนเมื่อเทียบกับดอลลาร์อ่อนค่าแรง 1.32% ทันที ส่งผลให้ บาท เมื่อเทียบกับเยนแข็งค่า 1.45% 
โดยในส่วนของค่าเงินบาท นอกจากปัจจุบันจะมีแรงหนุนจากกระแสเงินไหลเข้าเพื่อเก็งค่าเงินแล้ว ยังมาได้เรื่อง BOJ เป็นตัวช่วยอีก ทำให้เงินบาทมีโอกาสสูงที่จะแข็งค่าต่อเนื่อง ล่าสุดอยู่ที่ 35.75 บาทต่อดอลลาร์ คาดว่าระยะสั้นนี้บาทไม่น่าจะพลิกไปอ่อนได้ง่ายๆ
มอง SET Index มีปัจจัยหนุนอยู่ 2 เรื่องคือ 1) การฟื้นตัวของราคาน้ำมัน 2) ความคาดหวังเรื่อง Fund Flow ไหลเข้า ด้วย Momentum จากทั้ง 2 เรื่องนี้ เชื่อว่าจะทำให้ SET Index วิ่ง Rally ได้ไม่ยาก เพียงแต่ในระยะสั้น กลุ่มพลังงาน อาจมีแรงขายทำกำไรเข้ากดดันบ้าง หลังปรับเพิ่มขึ้นในช่วง 3 วันที่ผ่านมากว่า 4% โดยปัจจัยที่ต้องระวังก็คือการรายงานตัวเลข PMI ของจีนในเช้าวันจันทร์ที่ 1 ก.พ.59 หากออกมาต่ำกว่าตลาดคาด 49.6 จุด อาจเป็นเหตุให้ตลาดทั่วภูมิภาคปรับลงได้ 
มองกรอบการเคลื่อนไหวบ่ายนี้ยังไม่น่าที่จะขึ้นผ่าน 1,300 จุดได้ง่ายๆ โดยมีแนวโน้มที่จะอ่อนตัวในช่วงท้ายตลาดและอาจลงมาทดสอบ 1,288 จุด 
 
ประเด็นจับตา/ติดตาม :  
สหรัฐ : 29 ม.ค.59 GDP Growth ของสหรัฐ งวดไตรมาส4/58 ตลาดคาดว่าจะโต 0.8% // 1 ก.พ.59 PMI ภาคการผลิต ตลาดคาดไว้จะอยู่ที่ 48.2 // 3 ก.พ.59 PMI ภาคบริการ ตลาดคาดไว้ที่ 55.3 // 5 ก.พ.59 อัตราการว่างงานตลาดคาดที่ 5% และการจ้างงานนอกภาคเกษตร คลาดคาดไว้ว่าจะเพิ่ม 2.92 แสนตำแหน่ง 
จีน : 1 ก.พ.59 PMI ภาคการผลิต ตลาดคาดไว้ที่ 49.6 จุด   
หุ้นแนะนำ : MCS KTB TPCH 
หุ้นเก็งกำไรระยะสั้น : J เป้าหมายในการทำไรที่ 3.76 บาทตัดขาดทุนที่ 3.40 บาท 
 
Investment Theme:  
1. หุ้น High Dividend Yield และ High Upside SPALI SC LH MCS 
2. หุ้นที่ได้ประโยชน์จากเงินบาทอ่อนค่า และ EPS Growth ปี 59 เติบโตเด่น SVI KCE 
3. เก็งผลประกอบการ ไตรมาส4/58 เด่น TPCH KAMART MTLS GL